open-index/open-wikipedia-markdown huggingface dataset:
เร่ว

**เร่ว** เป็นพืชล้มลุก มีเหง้าหรือลำต้นอยู่ในดิน จัดเป็นพืชวงศ์เดียวกับ กระวาน ข่า ขิง 

***ชื่อวิทยาศาสตร์:*** Amomum villosum* Wall.
***วงศ์:** Zingiberaceae
***ชื่อสามัญ:** Bustard cardamom, Tavoy cardamom
***ชื่ออื่น:** หมากแหน่ง (สระบุรี) หมากเนิง (อีสาน) มะอี้ หมากอี้ มะหมากอี้ (เชียงใหม่) หน่อเนง (ชัยภูมิ) 
*แหล่งที่พบ: พบภาคอีสาน ภาคเหนือ ภาคกลาง
***สภาพแวดล้อมที่เหมาะสม:** เจริญเติบโตได้ดีในดินทุกชนิด โดยเฉพาะดินร่วนซุยในที่ร่มรำไร เกิดตามป่า ทั่วไปไม่มีต้นไม้ปกคลุม 
***ฤดูกาลที่ใช้ประโยชน์:** ต้นฤดูฝน (เดือน พฤษภาคม - มิถุนายน) 
***ลักษณะ:** ใบยาวเรียว ใบเดี่ยว เรียงสลับ รูปขอบขนาน หรือรูปขอบขนานแกมใบหอก กว้าง 4-7 ซม. ยาว 12-20 ซม. ปลายใบแหลมและห้อยโค้งลงผิวใบสีเขียวเข้มเป็นมัน ก้านใบเป็นแผ่นมีขนาดสั้น เรียงอัดแน่นคล้ายลำต้นบนดินสีเขียว ออกดอกเป็นช่อจากยอดที่แทงขึ้นมาจากเหง้า ดอกมีสีขาวก้านช่อดอกสั้น เกสรตัวผู้ที่เป็นหมัน แผ่เป็นแผ่นคล้ายกลีบดอกสีขาว มีลายเส้นตามขวาง สีน้ำตาลส้ม ผลแห้งแตกได้ รูปทรงกลม มีขนสีแดงปกคลุม เมล็ดสีน้ำตาลเข้ม มีกลิ่นหอม เร่วมีหลายชนิด เช่น เร่วหอม เร่วช้าง เร่วกอ
***ส่วนที่ใช้:** เมล็ดจากผลที่แก่จัด ราก ต้น ใบ ดอก ผล
***สรรพคุณ:** 
**เมล็ดจากผลที่แก่จัด  
***เป็นยาแก้ท้องขึ้น ท้องอืดเฟ้อ ขับลม
***แก้คลื่นเหียนอาเจียน ขับน้ำนมหลังจากคลอดบุตร 
**ราก
***แก้หืด แก้ไอ แก้ไข้เซื่องซึม 
**ต้น 
***แก้คลื่นเหียน อาเจียน 
**ใบ 
***ขับลม แก้ปัสสาวะพิการ 
**ดอก
***แก้พิษอันเกิดเป็นเม็ดผื่นคันตามร่างกาย 
**ผล
***รักษาโรคริดสีดวงทวาร แก้ท้องอืดเฟ้อ แก้ปวด
***วิธีและปริมาณที่ใช้:** แก้อาการท้องอืด ท้องเฟ้อ ขับลมแน่นจุกเสียด โดยนำเมล็ดในของผลแก่มาบดเป็นผง รับประทานครั้งละ 1-3 กรัม (ประมาณ 3-9 ผล) วันละ 3 ครั้ง หลังอาหาร ใช้เป็นเครื่องเทศ โดยใช้เมล็ด

## เอกลักษณ์ของอาหารเมืองจันท์
อาหารหลายจานของจันทบุรีใช้เร่วเป็นส่วนประกอบสำคัญ ซึ่งทำให้มีกลิ่นและรสชาติที่เป็นเอกลักษณ์ โดยเฉพาะในน้ำซุปก๋วยเตี๋ยว ที่เป็นอาหารประจำท้องถิ่นของเมืองจันท์ชื่อ ก๋วยเตี๋ยวหมูเลียงนอกจากน้ำก๋วยเตี๋ยวจะต้องมีรสหวานจากเนื้อหมูและกระดูกหมูแล้ว ยังต้องหอมกลิ่นเครื่องเทศ คำว่า “เลียง” หมายถึงอาหารที่นำมาโขลกด้วยครก ก๋วยเตี๋ยวหมูเลียงเป็นการนำสับปะรด หัวไชเท้า และสมุนไพรที่ประกอบด้วยโป๊ยกั๊ก อบเชย ตะไคร้ ข่า ลูกมะกรูด และเร่วหอมโขลกรวมกันมาทำเป็นน้ำซุป การใส่เร่วหอมลงไปช่วยเพิ่มรสหวาน แต่ก็อย่าต้มทิ้งไว้นานเกินไปเพราะจะยิ่งฉุน หลายร้านจึงตักเร่วออกหลังจากเคี่ยวไปแล้ว 4 ชั่วโมง แล้วตักราดลงไปบนเส้นก๋วยเตี๋ยวเส้นจันท์ลวก

คนจันทบุรียังใส่เร่วหอมลงไปในเครื่องพริกแกงป่า โดยรวมเข้ากับหัวไพล กระวาน และขิงแห้ง ซึ่งเพิ่มเข้าไปจากเครื่องพริกแกงของภาคกลางทำให้มีกลิ่นหอมแตกต่าง และมีสีเขียวเหลือง รสชาติเผ็ดร้อน ผัดกับเนื้อสัตว์แล้วเติมน้ำกลายเป็นแกงป่าที่มีกลิ่นหอมและรสหวานนิด ๆ หนึ่งในอาหารท้องถิ่นที่หากินได้เฉพาะที่จันทบุรีเช่นกัน

นอกจากนี้เหง้าอ่อนและแขนงอ่อนของเร่วหอม ใช้รับประทานสดร่วมกับน้ำพริกได้

## อ้างอิง

หมวดหมู่:สมุนไพร
หมวดหมู่:วงศ์ขิง
โรงเรียนบาลีสาธิตศึกษา มหาวิทยาลัยมหาจุฬาลงกรณราชวิทยาลัย

**โรงเรียนบาลีสาธิตศึกษา มหาวิทยาลัยมหาจุฬาลงกรณราชวิทยาลัย** เดิมมีชื่อว่า "แผนกบาลีมัธยมศึกษา" พระเดชพระคุณพระพิมลธรรม (อาจ อาสภมหาเถร) หรือ "สมเด็จพระพุฒาจารย์" อธิบดีสงฆ์วัดมหาธาตุ เขตพระนคร กรุงเทพมหานคร และสภานายกมหาวิทยาลัยมหาจุฬาลงกรณราชวิทยาลัย เป็นองค์ก่อตั้งแผนกบาลีมัธยมศึกษาตอนต้นขึ้น เมื่อปีการศึกษา พ.ศ. 2492 โดยความเห็นชอบของคณะกรรมการสภามหาวิทยาลัยมหาจุฬาลงกรณราชวิทยาลัย และได้อนุมัติให้เปิดการเรียนการสอนเมื่อวันที่ 1 กรกฎาคม พ.ศ. 2492 เป็นต้นมา

## ประวัติ
โรงเรียงสาธิตศึกษา  ให้การศึกษาแก่พระภิกษุสามเณรสำหรับเป็นพื้นฐานเพื่อเข้าศึกษาต่อในระดับเตรียมอุดมศึกษา  ของมหาวิทยาลัยมหาจุฬาลงกรณราชวิทยาลัย มีหลักสูตร  3  ปี  ระดับวิชาสามัญเท่ากับชั้นมัธยมศึกษาตอนต้น  (ม. 1-2-3) ของกระทรวงศึกษาธิการ  โดยมีวิชาบาลี ธรรม และพระพุทธศาสนาเพิ่มเติม  เริ่มเปิดการศึกษาตั้งแต่  พ.ศ. 2492  เป็นต้นมา  เดิมมีฐานะเป็นแผนกในสังกัดมหาจุฬาลงกรณราชวิทยาลัย  ทางโรงเรียนได้รับอนุญาตจากกระทรวงศึกษาธิการให้ตั้งเป็นโรงเรียนปริยัติธรรมแผนกสามัญศึกษา  เมื่อวันที่ 20 เมษายน พ.ศ. 2515 ปัจจุบันโรงเรียนบาลีสาธิตศึกษา มจร เป็นโรงเรียนพระปริยัติธรรม แผนกสามัญศึกษา สังกัดสำนักงานพระพุทธศาสนาแห่งชาติ เขตพื้นที่การศึกษาเขต 1 และอยู่ภายใต้การกำกับดูแลของมหาวิทยาลัยมหาจุฬาลงกรณราชวิทยาลัย

## ทำเนียบผู้อำนวยการ

* พระธรรมวรนายก (สมบูรณ์ จนฺทกเถร)
* พระมหาพรหมา ปญฺญาทีโป
* นายสนิท เทวินทรภักติ
* พระมหาเสรี สุกฺกธมฺโม
* พระมหาสุวิมล สุมโน
* พระมหาสุชิต ญาณสงฺโข
* พระมหาชำนาญ อคฺคปญฺโญ
* พระมหาสุรินทร์ อโนมธมฺโม
* พระราชรัตนโมลี (พระมหานคร เขมปาลี)
* พระมหาไพโรจน์พัขรธรรมาภรณ์ (พระมหาธีร์ โกวิโท)
* พระราชวิริยสุนทร (พระมหายิน วรกิจฺโจ)
* พระวิเชียรธรรมคุณาธาร (พระมหาถาวร ถาวโร)
* พระราชรัตนสุนทร   (ปัจจุบัน)

## ศิษย์เก่าที่มีชื่อเสียง

* พระราชพิพัฒน์โกศล (โกศล มหาวีโร )
* นายจำนงค์ สวมประคำ
* ผศ.ดร.ธีรยุทธ พึ่งเทียร
* ร.ต.ท กิตติพิชญ์ ภูตะโชติ

## นักเรียนทุนเฉลิมพระเกียรติสมเด็จพระเทพรัตนฯ

* ส.ณ. ธงชัย พลเยี่ยม       
* ส.ณ. ศักดิ์ชัย นุ่นทิพย์ 
* ส.ณ. ชัยวัฒน์ ประจำพรรค    

## โรงเรียนใกล้เคียง

*   โรงเรียนตั้งตรงจิตพณิชยการ
*   โรงเรียนราชินีล่าง
*   โรงเรียนวัดราชบพิตร
*   โรงเรียนสวนกุหลาบวิทยาลัย

## ดูเพิ่ม
* มหาวิทยาลัยมหาจุฬาลงกรณราชวิทยาลัย

## อ้างอิง

## แหล่งข้อมูลอื่น
*  เว็บไซต์อย่างเป็นทางการของมหาวิทยาลัยมหาจุฬาลงกรณราชวิทยาลัย 

หมวดหมู่:โรงเรียนพระปริยัติธรรมแผนกสามัญศึกษา
หมวดหมู่:โรงเรียนในเขตพระนคร
หมวดหมู่:มหาวิทยาลัยมหาจุฬาลงกรณราชวิทยาลัย
หมวดหมู่:สิ่งก่อสร้างตั้งแต่ พ.ศ. 2492
หมวดหมู่:ศาสนาพุทธในกรุงเทพมหานคร
วิทยาลัยชุมชนปัตตานี

**วิทยาลัยชุมชนปัตตานี** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 29 กรกฎาคม พ.ศ. 2547 ตามนโยบายการแก้ไขปัญหาพื้นที่พิเศษภาคใต้ (3 จังหวัดชายแดนภาคใต้ และจังหวัดสงขลา 5 อำเภอ) ของศูนย์อำนวยการบริหารจังหวัดชายแดนภาคใต้ (ศอ.บต.)

## ประวัติ
วิทยาลัยชุมชนปัตตานี แรกเริ่มก่อตั้งขึ้นโดยคณะกรรมการเตรียมการจัดตั้งวิทยาลัยชุมชนปัตตานีประกอบด้วย ผู้ว่าราชการจังหวัดปัตตานี (นายเสนอ จันทรา) เป็นประธาน รองผู้ว่าราชการจังหวัดปัตตานี (นายมานิต วัฒนเสน) รองประธาน ผู้อำนวยการสำนักงานเขตพื้นที่การศึกษาปัตตานี เขต 1 (นายวิมล จันทร์แก้ว) เป็นกรรม การและเลขานุการ และนายวิชาพร ชินประพัทธ์ ผู้ช่วยศึกษาธิการจังหวัดปัตตานี ปฏิบัติหน้าที่รองผู้อำนวยการสำนักงานเขตพื้นที่การศึกษาปัตตานี เขต 1 เป็นกรรมการและผู้ช่วยเลขานุการ นอกจากนั้นยังมีคณะกรรมการอีก จำนวน 37 คน มีคณะทำงานประสานการจัดตั้งวิทยาลัยชุมชนปัตตานี จำนวน 10 คน ทำหน้าที่ประสานงาน และจัดทำแผนการจัดตั้งวิทยาลัยชุมชนปัตตานี โดยมีผู้อำนวยการสำนักบริหารงานวิทยาลัยชุมชน (นางสาวสุนันทา แสงทอง) และที่ปรึกษาสำนักบริหารงานวิทยาลัยชุมชน  (นายถนอม  อินทรกำเนิด และ นายสวัสดิ์ แกล้วทนงค์) เป็นที่ปรึกษา ซึ่งได้รับการประกาศจัดตั้งเมื่อวันที่ 29  กรกฎาคม 2547 โดยเลขาธิการ คณะกรรมการการอุดมศึกษา แต่งตั้งให้ นายวิชาพร ชินประพัทธ์  ตำแหน่งผู้ช่วยศึกษาธิการจังหวัดปัตตานี ปฏิบัติหน้าที่ผู้อำนวยการวิทยาลัยชุมชนปัตตานี 

วิทยาลัยชุมชนปัตตานี ตั้งอยู่ที่ ถนนปากน้ำ ตำบลรูสะมิแล อำเภอเมืองปัตตานี จังหวัดปัตตานี มีเนื้อที่ 6 ไร่ 3 งาน 96 ตารางวา ประกอบด้วยอาคารสำนักงาน 1 หลัง ซึ่งแต่เดิมเป็นอาคารของสำนักงานเขตเศรษฐกิจการเกษตร อยู่ในความดูแลของธนารักษ์พื้นที่ปัตตานี เมื่อได้จัดตั้งวิทยาลัยชุมชนปัตตานี จึงขออนุญาตใช้อาคารจากผู้ว่าราชการจังหวัดปัตตานี เพื่อเป็นอาคารสำนักงาน และได้ดำเนินการจัดการเรียนการสอนหลักสูตรระยะสั้น จำนวนหลากหลายหลักสูตรตามความต้องการของผู้เรียน

พ.ศ. 2548 ได้ดำเนินการจัดการเรียนการสอนหลักสูตรอนุปริญญา จำนวน 4 สาขาวิชา ได้แก่ สาขาวิชาการพัฒนาชุมชน สาขาวิชาการปกครองท้องถิ่น สาขาวิชาการศึกษาปฐมวัย และสาขาวิชาคอมพิวเตอร์ธุรกิจ พร้อมเปิดสอนควบคู่ไปกับหลักสูตรระยะสั้นตามความต้องการของชุมชน

พ.ศ. 2549 ได้รับงบประมาณก่อสร้างอาคารศูนย์วิทยบริการ จำนวน 1 หลัง เพื่อจัดตั้งศูนย์เทคโนโลยีสารสนเทศ ห้องสมุด ห้องประชุม และสำนักงาน พร้อมทั้งได้เปิดสอนหลักสูตรอนุปริญญา (เพิ่มเติม) สาขาวิชาธุรกิจอาหารฮาลาล

พ.ศ. 2551 เปิดสอนหลักสูตรอนุปริญญา (เพิ่มเติม) สาขาวิชาการจัดการทั่วไป

พ.ศ. 2554 ได้รับงบประมาณก่อสร้างอาคารเรียน 4 ชั้น จำนวน 1 หลัง ประกอบด้วยห้องเรียน 24 ห้อง และห้องประชุม 1 ห้อง

## หลักสูตร
วิทยาลัยชุมชนปัตตานี เริ่มเปิดทำการสอนในเดือนสิงหาคม พ.ศ. 2547 ปัจจุบันเปิดทำการสอนหลักสูตรอนุปริญญา จำนวน 8 สาขาวิชา คือ
* การปกครองท้องถิ่น
* การจัดการชุมชน
* การศึกษาปฐมวัย/การพัฒนาเด็กปฐมวัย
* การจัดการ
* คอมพิวเตอร์ธุรกิจ/เทคโนโลยีดิจิทัลธุรกิจ
* อิสลามศึกษา
* สาธารณสุขชุมชน
* เกษตรและการแปรรูป

## แหล่งข้อมูลอื่น
* วิทยาลัยชุมชนปัตตานี 

## อ้างอิง

ชุมชนปัตตานี
ปัตตานี
หมวดหมู่:สถานศึกษาในอำเภอเมืองปัตตานี
วิทยาลัยชุมชนตราด

**วิทยาลัยชุมชนตราด** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 8 ตุลาคม พ.ศ. 2547 เพื่อเป็นสถาบันที่จัดการศึกษาในจังหวัดที่ไม่มีสถาบันอุดมศึกษา ตามนโยบายการกระจายการศึกษาสู่ท้องถิ่นของรัฐบาล

ในระยะเริ่มต้นวิทยาลัยชุมชนตราด ได้ใช้ "สำนักงานจังหวัดตราด" เป็นสถานที่ปฏิบัติราชการของวิทยาลัย เนื่องจากอยู่ระหว่างการจัดตั้ง จนเมื่อวันที่ 23 มีนาคม พ.ศ. 2549 จึงมีการย้ายที่ทำการจากสำนักงานจังหวัดตราด มายังอาคารเรียนของโรงเรียนวิเวกเมืองตราด สังกัดสำนักงานเขตพื้นที่การศึกษาตราด ซึ่งยุบเลิกการจัดการเรียนการสอนไปแล้ว บนพื้นที่ 8 ไร่ 2 งาน  ตั้งอยู่เลขที่ 99/9 หมู่ 2 ถนนตราด-คลองใหญ่ ตำบลเนินทราย อำเภอเมืองตราด จังหวัดตราด

ในระยะเริ่มดำเนินการของวิทยาลัย สำนักงานคณะกรรมการการอุดมศึกษา ได้แต่งตั้ง**นางสมเสน่ห์ พ่วงพี** อดีตหัวหน้าหน่วยศึกษานิเทศก์จังหวัดตราด กรมสามัญศึกษา ปฏิบัติหน้าที่ผู้อำนวยการวิทยาลัยชุมชนตราด ตั้งแต่วันที่ 4 ตุลาคม พ.ศ. 2548 ถึง 30 กันยายน พ.ศ. 2549 และได้แต่งตั้ง**นางกรรณิกา สุภาภา** ครูชำนาญการ ปฏิบัติหน้าที่ผู้อำนวยการวิทยาลัยชุมชนตราด  ตั้งแต่วันที่  1 ตุลาคม  พ.ศ. 2549 เป็นต้นมา

วิทยาลัยชุมชนตราด เปิดการเรียนการสอนเป็นครั้งแรกในภาคเรียนที่ 1 ปีการศึกษา 2549 ปัจจุบันเปิดสอน 2 ระดับ คือ อนุปริญญา และหลักสูตรระยะสั้น

## หลักสูตร
วิทยาลัยชุมชนตราด เปิดสอนหลักสูตรอนุปริญญา ดังนี้

## ศูนย์จัดการศึกษา
*โรงเรียนคลองใหญ่วิทยาคม  อำเภอคลองใหญ่  
*โรงเรียนบ่อไร่วิทยาคม อำเภอบ่อไร่ 
*โรงเรียนบ้านคลองเจ้า	อำเภอเกาะกูด 
*อำเภอเกาะช้าง

## แหล่งข้อมูลอื่น
* วิทยาลัยชุมชนตราด

ชุมชนตราด
ตราด
หมวดหมู่:สิ่งก่อสร้างในอำเภอเมืองตราด
วิทยาลัยชุมชนอุทัยธานี

**วิทยาลัยชุมชนอุทัยธานี** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 17 เมษายน พ.ศ. 2545 ตามนโยบายการกระจายการศึกษาสู่ท้องถิ่นในจังหวัดที่ไม่มีสถาบันอุดมศึกษา โดยจังหวัดอุทัยธานี เป็น 1 ใน 10 ของวิทยาลัยชุมชนระยะเริ่มแรกของประเทศไทย เดิมชื่อ วิทยาลัยการอาชีพบ้านไร่ ประกาศจัดตั้งเมื่อวันที่ 18 มิถุนายน พ.ศ. 2540 พร้อมกับวิทยาลัยการอาชีพอีก 50 แห่ง โดยให้ทำหน้าที่วิทยาลัยชุมชนควบคู่ไปกับภารกิจเดิม และเปลี่ยนชื่อเป็น **"วิทยาลัยชุมชนอุทัยธานี"** เมื่อวันที่ 26 ธันวาคม พ.ศ. 2547 

วิทยาลัยชุมชนอุทัยธานี มีหน่วยจัดการศึกษา 6 แห่ง คือ โรงเรียนอนุบาลเมืองอุทัยธานี โรงเรียนหนองขาหย่างวิทยา โรงเรียนห้วยคตพิทยา โรงเรียนวัดทัพหมัน โรงเรียนหนองฉางวิทยา และวิทยาลัยเกษตรและเทคโนโลยีอุทัยธานี

## หลักสูตร
วิทยาลัยชุมชนอุทัยธานี เปิดทำการเรียนการสอนในหลักสูตรอนุปริญญา และหลักสูตรระยะสั้น ปัจจุบันมีหลักสูตรอนุปริญญา 6 สาขาวิชา คือ
* การปกครองท้องถิ่น
* การบัญชี
* การศึกษาปฐมวัย
* เทคโนโลยีไฟฟ้า
* เทคโนโลยีรถยนต์
* คอมพิวเตอร์ธุรกิจ

## อ้างอิง

## แหล่งข้อมูลอื่น
* วิทยาลัยชุมชนอุทัยธานี 

ชุมชนอุทัยธานี
อุทัยธานี
หมวดหมู่:สิ่งก่อสร้างในอำเภอบ้านไร่
วิทยาลัยชุมชนแพร่

**วิทยาลัยชุมชนแพร่** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดตั้งขึ้นเมื่อวันที่ 20 กุมภาพันธ์ พ.ศ. 2549 ตามนโยบายการกระจายการศึกษาสู่ท้องถิ่นในจังหวัดที่ไม่มีสถาบันอุดมศึกษา โดยยึดหลัก "การศึกษาสร้างชาติ สร้างคน สร้างงาน" และมุ่งเน้นการจัดการศึกษาหลากหลาย สนองตอบต่อความต้องการของท้องถิ่น พร้อมมั้งเน้นการมีส่วนร่วมของภาคประชาสังคม

วิทยาลัยชุมชนแพร่ เดิมตั้งอยู่ ณ โรงเรียนการป่าไม้ (เดิม) เลขที่ 33/13 ถนนคุ้มเดิม ตำบลในเวียง อำเภอเมืองแพร่ จังหวัดแพร่ ต่อมาย้ายมาอยู่ที่ตำบลน้ำชำ อำเภอเมืองแพร่ จังหวัดแพร่

วิทยาลัยชุมชนแพร่ จัดการเรียนการสอนในระดับอนุปริญญา และมีส่วนร่วมในการพัฒนาชุมชนและสังคม โดยร่วมกับทีมแพทย์และสำนักส่งเสริมเศรษฐกิจสร้างสรรค์ ร่วมมือกันออกแบบเฟอร์นิเจอร์ที่เหมาะสมสำหรับผู้สูงอายุและผู้คนทุกวัยเพื่อพัฒนาคุณภาพชีวิตในสังคมผู้สูงอายุ

## หลักสูตร
วิทยาลัยชุมชนแพร่ เปิดทำการเรียนการสอนในหลักสูตรอนุปริญญา และหลักสูตรระยะสั้น ปัจจุบันมีหลักสูตรอนุปริญญา 7 สาขาวิชา คือ
* การบัญชี
* การจัดการชุมชนสมัยใหม่
* การปกครองท้องถิ่น
* วิทยาการปฐมวัยศึกษา
* เทคโนโลยีดิจิทัลธุรกิจ
* เทคโนโลยีการเกษตรผสมผสาน
* สาธารณสุขชุมชน

## อ้างอิง

## แหล่งข้อมูลอื่น
* วิทยาลัยชุมชนแพร่

ชุมชนแพร่
พร่
หมวดหมู่:สถานศึกษาในอำเภอเมืองแพร่
ปลาซิวซอ-บว่า

**ปลาซิวซอ-บว่า** (; *[[ซอ-บว่า]]* เป็นคำภาษาพม่า แปลว่า "เจ้าฟ้า") เป็นปลาในวงศ์ปลาตะเพียน (Cyprinidae) และเป็นปลาชนิดเดียวที่อยู่ในสกุล *Sawbwa* ปลาซิวซอ-บว่าเป็นปลาถิ่นเดียวในทะเลสาบอี้นเล่ รัฐชาน ในประเทศพม่า ในอุณหภูมิน้ำค่อนข้างเย็น คือ ประมาณ 26–28 องศาเซลเซียส

มีรูปร่างเรียวยาว แบนข้าง ส่วนหัวเล็ก ปากเล็กเป็นมุมแหลม หางคอดเรียว ใบหางรูปแฉกตัววี ครีบบางใส  เมื่อโตเต็มที่ปลาซิวซอ-บว่ามีความยาวประมาณ 35 มิลลิเมตร เพศผู้มีสีเงินเหลือบฟ้า ส่วนหัวและปลายหางมีสีแดง เพศเมียและปลาที่ยังไม่โตเต็มวัยมีสีเทา มีจุดสีดำตรงช่องทวาร ไม่มีเกล็ด กินแพลงก์ตอน, ตัวอ่อนของแมลงน้ำและตะไคร่น้ำ เป็นอาหาร มีนิสัยรักสงบ ตื่นตกใจ ชอบอยู่รวมเป็นฝูง

ในแวดวงปลาสวยงามในประเทศไทยมีผู้เพาะขยายพันธุ์ได้แล้ว โดยเรียกกันว่า "ปลาซิวซับวา" 

## อ้างอิง

ซิวซอ-บว่า
ซิวซอ-บว่า
ซิวซอ-บว่า
หมวดหมู่:สัตว์ที่พบในประเทศพม่า
ซิวซอ-บว่า
หมวดหมู่:สิ่งมีชีวิตเฉพาะถิ่น
หมวดหมู่:ปลาชนิดเดียว
หมวดหมู่:ปลาบาร์บ
วิทยาลัยชุมชนยะลา

**วิทยาลัยชุมชนยะลา** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา จัดตั้งขึ้นเมื่อวันที่ 29 กรกฎาคม พ.ศ. 2547 เนื่องจากรัฐบาล และศูนย์อำนวยการบริหารจังหวัดชายแดนภาคใต้ (ศอ.บต.) ได้กำหนดยุทธศาสตร์ในการพัฒนาพื้นที่พิเศษภาคใต้ ได้แก่ จังหวัดยะลา จังหวัดนราธิวาส จังหวัดปัตตานี และ 5 อำเภอของจังหวัดสงขลา จึงได้มีการจัดตั้งวิทยาลัยชุมชนขึ้นใน 4 พื้นที่ดังกล่าว เพื่อเป็นกลไกสำคัญในการพัฒนาท้องถิ่น 

ปัจจุบันวิทยาลัยชุมชนยะลา ตั้งอยู่ ณ ถนนสุขยางค์ 1 ตำบลสะเตง อำเภอเมืองยะลา จังหวัดยะลา มีนักศึกษาประมาณ 1,000 คน

## หลักสูตร
วิทยาลัยชุมชนยะลา เปิดทำการเรียนการสอนในหลักสูตรอนุปริญญา และหลักสูตรระยะสั้น ตามความต้องการของภาคประชาสังคมในพื้นที่ ปัจจุบันมีหลักสูตรอนุปริญญา 7 สาขาวิชา คือ
* การปกครองท้องถิ่น
* การพัฒนาชุมชน
* การศึกษาปฐมวัย
* เทคโนโลยีการเกษตร
* การจัดการทั่วไป
* คอมพิวเตอร์ธุรกิจ
* สาธารณสุขชุมชน

## แหล่งข้อมูลอื่น
* วิทยาลัยชุมชนยะลา

ชุมชนยะลา
ยะลา
หมวดหมู่:สถานศึกษาในอำเภอเมืองยะลา
บัลลาด

**บัลลาด** ( *แบลเลิด*) หรือศัพท์บัญญัติราชบัณฑิตยสถานสาขาวิชาวรรณกรรมคือ **ลำนำนิทาน** เป็นรูปแบบหนึ่งของคำประพันธ์  โดยมากมีความหมายถึงทางด้านดนตรี เรื่องเล่า บัลลาดมีความหมายเจาะจงของบทกวีอังกฤษและไอร์แลนด์และเพลงที่อยู่ในช่วงถัดจากยุคกลางจนถึงศตวรรษที่ 19 และใช้อย่างแพร่หลายในยุโรปและต่อมาในอเมริกาเหนือ ออสเตรเลียและแอฟริกา มักเขียนและขายในแผ่นกระดาษหน้าเดียว รูปแบบนี้มักใช้กับกวีและนักประพันธ์ตั้งแต่ศตวรรษที่ 18 เป็นต้นมาเพื่อเขียนลำนำโคลงสั้น ๆ ต่อมาในศตวรรษที่ 19 ใช้ในความหมายของเพลงป็อป ความรักช้า ๆ และความหมายนี้มักใช้ในความหมายแบบเดียวกันกับเพลงรัก

## อ้างอิง

หมวดหมู่:แนวดนตรี
หมวดหมู่:รูปแบบรายการวิทยุ
ปูจักจั่น

**ปูจักจั่น** () เป็นปูในวงศ์ Raninidae ถิ่นที่อยู่ตั้งแต่ฮาวาย ญี่ปุ่น ไต้หวัน ฟิลิปปินส์ ไทย จนไปถึงหมู่เกาะอินโดนีเซีย และแอฟริกาตะวันออก จัดเป็นสิ่งมีชีวิตชนิดเดียวเท่านั้นที่อยู่ในสกุล *Ranina*

## ลักษณะทั่วไป
มีกระดองทรงรีรูปไข่กว้างทางด้านข้างขอบกระดอง ด้านหน้ามีหนามแหลม เป็นกลุ่มจำนวน 7 กลุ่ม กลุ่มละ 3 อัน ด้าน บนมีหนามแหลมแข็งขนาดเล็ก ปลายหนามชี้ไปทางส่วนหัว ปกคลุมทั่วไป มีก้านตายาว และตั้งขึ้นสามารถพับเก็บลงในร่องทางด้านหน้าไต้กระดองตากระเปาะทรงรีอยู่ปลายก้านตา มีหนวด 2 คู่ ขนาดเล็กสั้นหนวดข้างหนึ่งแยก 2 เส้น ส่วนอีกคู่หนึ่งมีฐานเป็นแผ่นแข็งมีขนขึ้นโดยรอบ   ระยางค์ปากมีขนาดใหญ่แข็งแรง มีก้ามหนีบขนาดใหญ่ ปลายก้ามหันเข้าหากัน ฟันในส่วน ของก้ามหนีบด้านละ 6-7 อัน มีขาเดิน 4 คู่ สองคู่แรก มีปลายคล้ายใบหอก ส่วนสองคู่หลัง ปลายแบนคล้ายพาย ลักษณะลำตัวเป็นปล้อง 6 ปล้อง ขนาดเล็กต่อจากปลายกระดองม้วนด้านล่าง ปล้องสุดท้ายมีแพนหางรูปสามเหลี่ยม ตอนท้ายมีขาว่ายน้ำ 1 คู่ ลำตัวด้านล่างมีสันนูน (เพศเมียจะเห็นได้ชัดเจน) มีขาสีน้ำตาลค่อน ข้างรอบขอบกระดอง เพศผู้จะเห็นชัดเจนลำตัวกับขาเดิน  มีสีส้มอมแดงหรือน้ำตาล ส่วนท้องมีสีขาวขอบกระดอง หน้าและหลังมีสีขาวเช่นเดียวกัน  ตามีหลายสี เช่น ดำ, เหลือง หรือน้ำตาล 

มีความยาวประมาณ 7-15 เซนติเมตร (ตัวผู้ประมาณ 7-14 เซนติเมตร ตัวเมียประมาณ 5-8 เซนติเมตร)

พบตามชายฝั่งที่เป็นโขดหิน แหล่งที่อยู่อาศัยชอบหมกตัวกับพื้นที่เป็นทรายรอบกองหินหรือแนวหินใต้น้ำระดับน้ำลึกประมาณ 60 เมตร กินอาหารที่เป็นซากสัตว์และพืชที่เน่าเปื่อย 

เป็นปูที่นิยมใช้รับประทานเป็นอาหาร

## อ้างอิง
*http://www.phangngacity.com/environ4.3.htm 
*http://www.school.net.th/library/snet4/feb18/fg_crab.htm 
*http://guru.sanook.com/dictionary/dict_fish/%E0%B8%9B%E0%B8%B9%E0%B8%88%E0%B8%B1%E0%B8%81%E0%B8%88%E0%B8%B1%E0%B9%88%E0%B8%99%E0%B8%A2%E0%B8%B1%E0%B8%81%E0%B8%A9%E0%B9%8C/

จักจั่น
หมวดหมู่:ปศุสัตว์
หมวดหมู่:ครัสเตเชียนเศรษฐกิจ
ตรี ด่านไพบูลย์

**ตรี ด่านไพบูลย์** (เกิด 24 ธันวาคม พ.ศ. 2495) 
อดีตสมาชิกวุฒิสภาจังหวัดลำพูน อดีตรัฐมนตรีช่วยว่าการกระทรวงพาณิชย์ รัฐมนตรีว่าการทบวงมหาวิทยาลัยและกระทรวงแรงงานและสวัสดิการสังคม อดีตสมาชิกสภาผู้แทนราษฎรจังหวัดลำพูน สมาชิกวุฒิสภาไทย ชุดที่ 11

## การศึกษา
ตรี ด่านไพบูลย์ สำเร็จการศึกษาระดับปริญญาตรี เกษตรศาสตรบัณฑิต (เกษตรศาสตร์) จากมหาวิทยาลัยเกษตรศาสตร์ ในปี พ.ศ. 2517 ปริญญาเกษตรศาสตรมหาบัณฑิต (เกษตรศาสตร์) จากมหาวิทยาลัยเชียงใหม่ พ.ศ. 2543 ปริญญาดุษฎีบัณฑิตกิตตมศักดิ์ (มนุษยศาสตร์) จากมหาวิทยาลัยลูซอน ประเทศฟิลิปปินส์ พ.ศ. 2540  และในปี พ.ศ. 2553 ได้รับปริญญาดุษฎีบัณฑิตกิตตมศักดิ์ (วิศวกรรมศาสตร์ การจัดการ) จากมหาวิทยาลัยรามคำแหง

## บทบาททางการเมือง
ตรี ด่านไพบูลย์ เป็นสมาชิกสภาผู้แทนราษฎร จังหวัดลำพูน สังกัดพรรคสยามประชาธิปไตย สมัยแรกในปี พ.ศ. 2522และมีนายสุพร อัตถาวงศ์ เป็นผู้ช่วย ต่อมาจึงย้ายมาสังกัดพรรคกิจสังคม และ พรรคความหวังใหม่ ตามลำดับ และเคยได้รับตำแหน่งสำคัญทางการเมืองหลายตำแหน่ง อาทิ เลขานุการรัฐมนตรีว่าการกระทรวงการต่างประเทศ(สมัยพล.อ.อ.สิทธิ เศวตศิลา) รองโฆษกประจำสำนักนายกรัฐมนตรี ในรัฐบาลของนายชวน หลีกภัย เป็นรัฐมนตรีช่วยว่าการกระทรวงพาณิชย์ พ.ศ. 2538 - พ.ศ. 2539 เป็นรัฐมนตรีว่าการทบวงมหาวิทยาลัย พ.ศ. 2539 - พ.ศ. 2540 และเป็นรัฐมนตรีว่าการกระทรวงแรงงานและสวัสดิการสังคม พ.ศ. 2540

ภายหลังการเลือกตั้งในปี พ.ศ. 2544 ที่ตรี ด่านไพบูลย์ ต้องแพ้การเลือกตั้งให้กับนางสาวอาภาภรณ์ พุทธปวน ผู้สมัครจากพรรคไทยรักไทย หลานสาวของ รศ.ดร.ชรินรัตน์ พุทธปวน จึงได้หันหลังให้กับการเมืองระดับชาติ และมาลงสมัครรับเลือกตั้งเป็นนายกองค์การบริหารส่วนจังหวัด (อบจ.) โดยการสนับสนุนของพรรคไทยรักไทย แต่ก็แพ้การเลือกตั้งให้กับนายสมาน ชมภูเทพ อดีต ส.ส. หลายสมัยจากพรรคประชาธิปัตย์

ในปี พ.ศ. 2555 เขาสนับสนุน ดร.นิรันดร์ ด่านไพบูลย์ ผู้เป็นน้องชายได้รับเลือกตั้ง เป็น นายกองค์การบริหารส่วนจังหวัดลำพูน

ต่อมา ในการเลือกตั้งสมาชิกวุฒิสภาไทยเป็นการทั่วไป พ.ศ. 2557 ตรี ได้ลงรับสมัครเลือกตั้งสมาชิกวุฒิสภา จังหวัดลำพูน และได้รับเลือกตั้งเป็นสมาชิกวุฒิสภา จังหวัดลำพูน

## รางวัลดีเด่น
ตรี ด่านไพบูลย์ ได้รับรางวัลผู้ทำคุณประโยชน์กับวงการเกษตร ซึ่งมอบรางวัลโดย อำนวย วีรวรรณ รองนายกรัฐมนตรี เมื่อวันที่ 14 มิถุนายน พ.ศ. 2540 พร้อมกับนายประพัฒน์ ปัญญาชาติรักษ์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบ้านโฮ่ง
หมวดหมู่:นักการเมืองจากจังหวัดลำพูน
หมวดหมู่:รัฐมนตรีว่าการกระทรวงแรงงานไทย
หมวดหมู่:รัฐมนตรีว่าการทบวงมหาวิทยาลัยไทย
หมวดหมู่:สมาชิกสภาผู้แทนราษฎรจังหวัดลำพูน
หมวดหมู่:สมาชิกวุฒิสภาจังหวัดลำพูน
หมวดหมู่:นักการเมืองพรรคสหประชาธิปไตย
หมวดหมู่:นักการเมืองพรรคเอกภาพ
หมวดหมู่:นักการเมืองพรรคชาติไทย
หมวดหมู่:นักการเมืองพรรคกิจสังคม
หมวดหมู่:นักการเมืองพรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:บุคคลจากคณะเกษตรศาสตร์ มหาวิทยาลัยเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แอดัม แลมเบิร์ต

**แอดัม มิตเชล แลมเบิร์ต** () เกิดเมื่อวันที่ 29 มกราคม ค.ศ. 1982 เป็นนักร้องอเมริกัน นักแต่งเพลงและนักแสดง มีชื่อเสียงจากเสียงร้องแบบเพาเวอร์เฮาส์ และลีลาบนเวที ตั้งแต่ ค.ศ. 2009 เขาทำยอดขายอัลบั้มได้มากกว่า 2.5 ล้านอัลบั้ม และซิงเกิล 5 ล้านซิงเกิลทั่วโลก

แลมเบิร์ตมีชื่อเสียงหลังจากเป็นรองชนะเลิศการแข่งขันในรายการ*[[อเมริกันไอดอล]]* ฤดูกาลที่ 8 ในปีนั้น เขาออกอัลบั้มเปิดตัว *[[ฟอร์ยัวร์เอ็นเทอร์เทนเมนต์ (อัลบั้ม)|ฟอร์ยัวร์เอ็นเทอร์เทนเมนต์]]* เปิดตัวที่อันดับที่สามบนชาร์ตบิลบอร์ด 200 อัลบั้มออกซิงเกิลหลายเพลง เช่น "ว้อตอายาวอนต์ฟรอมมี" ที่ได้เข้าชิงรางวัลแกรมมี สาขา "นักร้องป็อปชายยอดเยี่ยม" 

ใน ค.ศ. 2012 แลมเบิร์ตออกสตูดิโออัลบั้มที่สอง *[[เทรสพาสซิง (อัลบั้ม)|เทรสพาสซิง]]* ที่ร่วมงานกับฟาร์เรลล์ บรูโน มาร์ส และไนล์ รอดเจอส์ อัลบั้มเปิดตัวที่อันดับหนึ่งบนชาร์ตบิลบอร์ด 20 ทำให้เขาเป็นนักร้องที่เผยตนว่าเป็นเกย์คนแรกที่ทำอัลบั้มอันดับหนึ่งได้ ใน ค.ศ. 2015 แลมเบิร์ตออกอัลบั้มที่สาม *[[ดิออริจินัลไฮ]]* เปิดตัวที่อันดับที่สามบนชาร์ตบิลบอร์ด 200 อัลบั้มผลิตโดยแมกซ์ มาร์ติน และเชลล์แบ็ก และมีเพลงที่ร่วมงานกับไบรอัน เมย์ และทูเว ลู

## ก่อนเข้าวงการ
แอดัม แลมเบิร์ตเกิดที่เมืองอินเดียแนโพลิสในรัฐอินดีแอนา เขาเป็นลูกชายของไลลาและเอเบอร์ แลมเบิร์ต หลังเกิดได้ไม่นานพวกเขาย้ายที่อยู่ไปยังรัฐแคลิฟอร์เนีย เขาเติบโตขึ้นในชุมชนรานโก เปญากีโตในเมืองแซนดีเอโก และได้เข้าเรียนที่โรงเรียนประถมเดียร์ แคนยอน ในชั้นมัธยมที่โรงเรียนเมาท์คาร์เมลไฮสคูล เขามีโอกาสได้แสดงละครเวที เป็นนักร้องประสานเสียง อีกทั้งยังได้ร่วมแสดงกับวงเอ็มซีแจ๊สซึ่งเป็นวงดนตรีแจ๊สของทางโรงเรียนด้วย ทั้งนี้เขาได้แรงบันดาลใจมาจากมาดอนน่า, ไมเคิล แจ็กสัน, เดวิด โบอี, ควีน และเลด เซพเพลิน

ปัจจุบันได้ร่วมทัวร์คอนเสิร์ตกับวง ควีน วงร็อกระดับตำนาน โดยเป็นนักร้องนำ แทนเสียงร้องของเฟรดดี เมอร์คิวรี

## อ้างอิง

หมวดหมู่:นักร้องป็อปอเมริกัน
หมวดหมู่:ชายรักร่วมเพศชาวอเมริกัน
หมวดหมู่:นักแสดงอเมริกันที่มีความหลากหลายทางเพศ
หมวดหมู่:นักร้องอเมริกันที่มีความหลากหลายทางเพศ
หมวดหมู่:บุคคลจากอินเดียแนโพลิส
หมวดหมู่:บุคคลจากแซนดีเอโก
แค

**แค** เป็นต้นไม้ขนาดเล็กในสกุลโสน มีชื่อพื้นเมืองอื่นอีกดังนี้: แคบ้าน (กลาง) แคขาว แคแดง (กทม. เชียงใหม่) แค (กลาง) แคดอกแดง แคดอกขาว

## ลักษณะทางพฤกษศาสตร์
แคเป็นไม้ยืนต้นขนาดเล็ก สูง 3-6 เมตร แตกกิ่งก้านสาขามาก เปลือกต้นสีน้ำตาลปนเทา ขรุขระ แตกเป็นสะเก็ด ใบ เป็นใบประกอบแบบขนนก ออกเรียงสลับ ใบย่อยรูปรีขอบขนาน กว้าง 1-1.5 ซม. ยาว 3-4 ซม. ปลายใบและโคนใบมน ขอบใบเรียบ แผ่นใบเรียบ สีเขียว ดอก ออกเป็นช่อตามซอกใบ 2-4 ดอก ดอกสีขาวหรือแดง มีกลิ่นหอม ก้านเกสรเพศผู้สีขาว 60 อัน ผล เป็นฝัก ยาว 8-15 ซม. ฝักแก่แตกเป็น 2 ซีก เมล็ดกลมแป้น สีน้ำตาล มีหลายเมล็ด

## การกระจายพันธุ์
กระจายพันธุ์ด้วยเมล็ด เชื่อกันว่ามีถิ่นกำเนิดจากประเทศอินเดียหรือเอเชียตะวันออกเฉียงใต้และเจริญเติบโตได้ทุกพื้นที่ทั่วโลกในเขตร้อนชื้น

## การใช้ประโยชน์
ยอดอ่อนและใบอ่อนสามารถนำมาปรุงอาหารได้  เป็นสมุนไพรช่วยดับพิษร้อนถอนพิษไข้  ดอกใช้เป็นอาหาร  แก้ไข้หัวลม  และช่วยบำรุงอาหาร  ฝักอ่อนใช้เป็นอาหารได้

### การเกษตร
แคเป็นต้นไม้พื้นบ้าน  เป็นไม้เนื้ออ่อน นิยมปลูกเป็นรั้วบ้าน คันนา และริมถนน ปลูกได้ในทุกพื้ที่ทั้งดินเหนียว ดินร่วน  สามารถปลูกไว้ในบริเวณบ้านเพื่อปรับพื้นที่ให้มีปุ๋ย เนื่องจากใบแคที่ผุแล้วทำให้ดินอุดมสมบูรณ์  มีธาตุอาหารมากขึ้น เมื่อเมล็ดแก่จัดจะแพร่พันธุ์ด้วยเมล็ด มีอายุประมาณ 20 ปี  และเจริญเติบโตได้ทุกพื้นที่ทั่วโลกในเขตร้อนชื้น

### ประกอบอาหาร
thumb|ดอกแคลวกกับผักอื่น
thumb|ดอกแค
thumb|ดอกแคแดง
ส่วนที่นำมารับประทานได้ของแค คือ  ยอดอ่อน ฝักอ่อนออกในช่วงฤดูฝน ใบอ่อนมีรสหวาน ดอกอ่อนออกในช่วงฤดูหนาว ดอกแคมีเส้นใยอาหาร  แคลเซียม  ฟอสฟอรัส เหล็ก  แคโรทีน  วิตามินเอ วิตามินบีหนึ่ง วิตามินบีสอง และวิตามินซี ก่อนนำไปทำอาหารต้องดึงเอาเกสรออกก่อนเพื่อลดความขม ส่วนที่รับประทานได้ของแคสามารถนำไปปรุงอาหารได้หลายอย่าง อาทิ เช่น แกงส้มดอกแค แกงเหลืองปลากระพงดอกแค ดอกใบยอกฝักอ่อนของแคนำมาลวกจิ้มน้ำพริกได้ ล้วนเป็นอาหารที่มีคุณค่าให้ประโยชน์ทั้งสิ้น

### ยารักษาโรค
* นำเปลือกแคมาต้ม คั้นน้ำรับประทานแก้ท้องร่วง แก้บิด แก้มูกเลือด
* ดอกแคช่วยแก้ไข้ลดไข้ถอนพิษไข้
* แคยังอุดมด้วยสารต่าง ๆ โดยเฉพาะบีตา-แคโรทีนที่ร่างกายสามารถเปลี่ยนเป็นวิตามินเอได้ จึงช่วยบำรุงสายตา ต่อต้านมะเร็ง และยังมีแคลเซียม ฟอสฟอรัสสูง จึงช่วยเสริมสร้างกระดูก

## อ้างอิง

## แหล่งข้อมูลอื่น
* ''Sesbania grandiflora'' on Tropicalforages.info
* ''Sesbania grandiflora'' in the AgroForestry Database of the World Agroforestry Centre
* ''Sesbania grandiflora'' on the FAO web site 
* ''Sesbania grandiflora'' on the web site of the Center for New Crops & Plant Products at Purdue University.

หมวดหมู่:พืชที่รับประทานได้
หมวดหมู่:สมุนไพร
หมวดหมู่:สกุลโสน
หมวดหมู่:วงศ์ย่อยถั่ว
หมวดหมู่:ดอกไม้ที่เป็นอาหาร
โอลด์อิงลิชชีปด็อก

thumb|โอลด์อิงลิชชีปด็อก
**โอลด์อิงลิชชีปด็อก** (Old English Sheepdog)  สุนัขพันธุ์ใหญ่หางยาวสีเทาและลำตัวมีขนสีขาวเป็นพันธุ์ใหญ่ของสุนัขที่พัฒนามาในประเทศอังกฤษ สุนัขพันธุ์นี้มีขนยาวมาก ปกคลุมทั้งใบหน้าและดวงตา ชื่อเล่นของมันคือบอบเทล์ ซึ่งเรียกมาจากการตัดหางสุนัขแบบหางเรือที่นิยมกันแต่ก่อน พันธุ์นี้ได้ขึ้นชื่อว่าเป็นสุนัขที่ใช้ในโฆษณาสีทาบ้านของดูลักซ์ ทำให้เป็นที่รู้จักกันมากในปัจจุบัน

สุนัขพันธุ์นี้มีขนปุกปุย หนา ยาวเหมือนเสื้อโค๊ทเป็นเอกลักษณ์ สมัยก่อนที่นิยมแต่งหางสุนัขพันธุ์นี้ให้กลมแล้ว ยิ่งทำให้มันเหมือนหมีแพนด้ามาก แต่ในบางสายพันธุ์ก็ถูกพัฒนาให้มีหางที่เป็นบ๊อบธรรมชาติ โดยไม่ต้องตกแต่ง ท่าทางของโอลด์อิงลิชชีพด็อกจะยืนตัวตกลง ตอนมันยืน หางก็จะตกต่ำลงกว่าสะโพก ทำให้บางครั้งขนที่ยาวมากส่วนหางจะตกลงด้วย

ขนาดตัวของสุนัขพันธุ์นี้จะสูงประมาณ 61 เซนติเมตร หรือประมาญ 2 ฟุต โดยที่ตัวเมียจะตัวเล็กกว่าตัวผู้ น้ำหนักโดยเฉลี่ยจะอยู่ที่ประมาณ 46 กิโลกรัมสำหรับตัวผู้โตเต็มวัย
สีขนของโอลด์อิงลิชชีปด็อกจะเป็นสองสีปนกันระหว่างสีขาวกับสีเทา บางครั้งก็จะมีสีเทาออกฟ้าแซมอยู่เล็กน้อย แต่จะเป็นขาวส่วนใหญ่ ขนชั้นในจะทำหน้าที่กันความชื้น โดยลูกสุนัขเกิดใหม่จะมีสีดำและขาว แล้วจากนั้นสีก็จะเป็นจางลงเมื่อโตขึ้น

เรื่องหางของเจ้าโอลด์อิงลิชชีปด็อก ได้เป็นที่ถกเถียงมากในประเทศต่างๆ ว่าควรจะตัดหรือไม่ โดยบางประเทศที่เก่าแก่ ได้มีการคัดค้านเรื่องการตัดหางสุนัข หรือบางประเทศเช่นอเมริกา มีการตั้งมาตรฐานว่าควรจะตัดหางสันัขห่างจากตัวมากเท่าใด เมื่อสุนัขพันธุ์นี้ไม่ได้เกิดมามีหางสั้นแต่กำเนิด โดยเชื่อว่าประเพณีการตัดหางนี้มีมาแต่สมัยคริสต์ศตวรรษที่ 18 จากกฎหมายกำหนดลักษณะของสัตว์ที่นำมาใช้แรงงาน เพื่อให้มีลักษณะคล่องตัวกับการทำงานมากที่สุด

สุนัขพันธุ์นี้ไม่ปรากฏหลักฐานแน่ชัดว่ามีถิ่นกำเนิดในประเทศใด  แต่ได้รับการพัฒนาขึ้นทางฝั่งตะวันตกของประเทศอังกฤษบริเวณเดวอน, ซัมเมอร์เซ็ท และ ดัชชี เป็นต้น ปรากฏให้เห็นในครั้งแรกจากภาพวาดตั้งแต่สมัย ค.ศ. 1771 และสมัย ค.ศ. 1800 ทางฝั่งเมื่อตะวันตกเก่าแก่ของประเทศอังกฤษ ปรากฏในรูปของสุนัขพันธุ์แบร์เดดคอลลี ซึ่งเชื่อว่า ต่อมาได้ถูกพัฒนาสายพันธุ์กับรัสเซียนโอฟท์ชาร์คา เพื่อให้ได้ขนแบบที่เป็นอยู่ในปัจจุบัน

ต่อมาได้มีการจัดแสดงนิทรรศการเกี่ยวกันสุนัขพันธุ์นี้ในเบอร์มิงแฮม ประเทศอังกฤษ แต่เรียกกันในนามชาเพิร์ดสด็อก ค.ศ. 1873 แต่ในตอนนั้นสายพัน์ยังไม่เป็นที่ยอมรับนัก เนื่องจากคุณภาพของสุนัขยังไม่ดีพอ หลังจากนั้นจึงได้พัฒนาขนต่อโดยคงขนาดตัวไว้ จนเป็นที่รู้จักกว้างขวางในค.ศ. 1907 ก็ได้มีการส่งออกสายพันธุ์ไปยังสหรัฐอเมริกา

จากข้อมูลของสัตวแพทย์ แสดงให้เห็นว่าอายุของโอลด์อิงลิชชีปด็อก จะอยู่ที่ประมาน 6.9 ปี แต่ในบางประเทศก็สามารถบันทึกได้ถึง 11.19 ปี ในอเมริกามีองกรที่ทำหน้าที่รักษามาตรฐานสายพันธุ์ชื่อ The Old English Sheepdog Club of America sponsors มีการสนันสนุนการขยายพันธุ์และส่งเสริมการซื้อขายสุนัขพันธุ์นี้อีกด้วย โรคประจำของสายพันธุ์นี้ที่สำคัณสุดคือ มะเร็ง และโรคอื่นๆได้แก่ ไทรอยด์ โรคผิวหนังอักเสบ โรคพยาธิในตับ HD, PRA โรคเบาหวาน โรคมะเร็ง รวมถึงโรคทั่วใบของสุนัขขนหนา เมื่อซื้อขายลูกสุนัขก็ควรตรวจสอบโรคที่มีมาแต่กำเนิดให้ละเอียด ส่วนสำหรับสุนัขชรา ขนยาวที่ปรกตาก็เป็นอันตรายจ่อการมองเห็นของสุนัขเช่นกัน ต้องหมั่นรักษาความสะอาดของขนสุนัขเพื่อหลีกเลี่ยงโรคผิวหนัง และหมั่นทำความสะอาดบริเวณตาอยู่เสมอ

หมวดหมู่:พันธุ์สุนัขที่มีต้นกำเนิดในประเทศอังกฤษ
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
เบอร์ซัม

200px|thumb|right|ผลงานจิตรกรรมของ Theodor Kittelsen ซึ่งถูกนำไปเป็นหน้าปกอัลบั้ม Hvis lyset tar oss

**เบอร์ซัม** () เป็นชื่อโปรเจกต์เพลงแนวแบล็กเมทัล โดยวาร์จ วิเคอร์เนส (Varg Vikernes) โปรเจกต์ของเข้าเริ่มต้นในปี 1991 ณ เมืองแบร์เกน ประเทศนอร์เวย์ ซึ่งต่อมากลายเป็นเอกลักษณ์ที่มีอิทธิพลมากที่สุดต่อวงการเพลงแบล็คเมทัลในประเทศนอร์เวย์ (Norwegian black metal) ในปี 1992 และ 1993 เบอร์ซัมได้ออกอัลบั้มมาทั้งหมด 4 ชุด และวิเคอร์เนส ก็ได้ถูกจำกุมในข้อหาก่อเป็นผู้ขับเคลื่นอำนาจฝั่งขวา (Axis power) เผาโบสถ์ไม้คาทอลิกสี่แห่ง โดยเขายังถ่ายรูปโบสถ์ที่เหลือแต่ซากมาออกเป็นหน้าปกอีพี "อาสค์" (Aske) ในปี 1993 และฆาตรกรรมนายเอสไตน์ ยูโรนิมัส อาร์เซธ์ (Øystein 'Euronymous' Aarseth) มือกีตาร์เลื่องชื่อของวงเมย์เฮม ที่เคยเล่นกีตาร์ร่วมบันทึกเสียงให้อัลบั้มเบอร์ซัมให้ด้วย ในระหว่างติดคุก 21 ปีวิเคอร์เนสไม่หยุดทำเพลงระหว่างอยู่ในเรือนจำ มิหนำซ้ายังได้ออกอัลบั้มอีกสองชุด

คำว่า "เบอร์ซัม" ยืมมาจากภาษาของเจ. อาร์. อาร์. โทลคีน ในนิยายแฟนตาซีเดอะลอร์ดออฟเดอะริงส์ ซึ่งแปลว่า "ความมืด" 

แนวดนตรีของเบอร์ซัม อยู่บนพื้นฐานของแนว Norwegian black metal ซึ่งมีเอกลักษณ์คือ ริฟกีตาร์ที่เร็วและดุดัน เสียงร้องที่แผดแห้งเหมือนเสียงจากนรก และกระเดื่องกลองที่รัวดั่งฝีเท้าของม้าป่า เพลงส่วนใหญ่ของเบอร์ซัมนั้นจะมีเนื้อหาเกี่ยวกับตำนานชาวไวกิงค์โบราณซึ่งมีพฤติกรรมและความเชื่อขัดต่อศาสนาคริสต์อย่างสิ้นเชิง ซึ่งวิเคอร์เนส หลงใหลมาก เนื้อเพลงทั้งหมดถูกถ่ายทอดออกมาในภาษาไวกิงค์ (Norse language) และภาษา Orc (ชนเผ่านักรบที่โหดร้าย นำร่างสุนัขป่าและหมีมาคลุมร่างกายระหว่างการเข้าโจมตี อาศัยอยู่ในป่าประเทศสก๊อตแลนด์)

การอัดเสียงเกือบทั้งหมดทำโดยวิเคอร์เนสเพียงคนเดียว ซึ่งเขาไม่มีทั้งกีตาร์ เบส หรือกลอง แต่เขาใช้เครื่องสังเคราะห์เสียงแต่งทำนองประกอบเอาเอง เบอร์ซัมไม่เคยเล่นคอนเสิร์ต และตัววิเคอร์เนสเองก็ไม่เคยคิดที่จะลงเล่นคอนเสิร์ตด้วย 

## การบันทึกเสียง

;อีพี 

* *Aske* (1993)

;ทดลอง

* *Reh/Demo '91* (1991)
* *Burzum Promo* (1992)

; มิวสิกวีดิโอ

* *Dunkelheit* (1996)

## สมาชิก
*วาร์จ วิเคอร์เนส  –  เสียงร้อง, แต่งเพลง, ริทึมและกีตาร์หลัก, เบสกีตาร์, กลองชุด, เครื่องสังเคราะห์เสียง (1991 - ปัจจุบัน)
### สมาชิกรับเชิญ
*ซามอธ (Samoth) – มือกีตาร์วงเอมเพอเรอ เล่นเบสให้กับอีพี "อาสค์" (Aske) ในปี 1992
*เอสไตน์ ยูโรนิมัส อาร์เซธ์ (Øystein 'Euronymous' Aarseth) – มือกีตาร์วงเมย์เฮม โซโล่กีตาร์ในซิงเกิล "War" และฆ้องเพลง "Dungeons of Darkness" ในอัลบั้มเบอร์ซัม ปี 1992
 
## อ้างอิง
 

หมวดหมู่:กลุ่มดนตรีที่ก่อตั้งในปี พ.ศ. 2534
หมวดหมู่:กลุ่มดนตรีสัญชาตินอร์เวย์
หมวดหมู่:กลุ่มดนตรีแบล็กเมทัล
หมวดหมู่:กลุ่มดนตรีที่ยุบเลิกในปี พ.ศ. 2561
คายกคณะ

**คายกคณะ** หรือ **นักร้องหมู่** () เป็นพวกขับร้อง พบมากในโบสถ์เพื่อขับเพลงทางศาสนา แต่ต่อมาก็เริ่มมีความนิยมและนำมาใช้กันทั่วไป คายกคณะแบ่งระดับเสียงของคายกที่อยู่ในวงตามเสียงสูง-ต่ำของนักร้องแต่ละคน โดยมีชื่อเรียกต่าง ๆ กันไปในแต่ละระดับเสียง เพลงที่ใช้ร้องมีหลายแนวทำนองสอดประสานกันไป

## ประเภทของคายกคณะ
### แบ่งตามประเภท
# คายกคณะผสมชายหญิง เป็นประเภทที่อาจพบได้มากที่สุด มีการแบ่งนักร้องออกเป็น 4 กลุ่ม หรือ 4 แนว ได้แก่ โซปราโน อัลโต เทนเนอร์ และเบส เรามักเรียกว่า SATB
# คายกคณะหญิงล้วน อาจแบ่งนักร้องเป็น 2 แนว คือ โซปราโน-อัลโต เรียกว่า SA หรือแบบ 3 แนว โซปราโนI, โซปราโนII และอัลโต  เรียกว่า SSA
# คายกคณะชายล้วน มักแบ่งเป็นเทนเนอร์ 2 แนว บาริโทน และเบส หรือเรียกว่า TTBB
# คายกคณะเด็ก มักเป็นออกเป็น 2 แนว (SA) หรือ 3 แนว (SSA)

### แบ่งตามหน่วยงาน
# คายกคณะประจำโบสถ์
# คายกคณะประจำมหาวิทยาลัย
# คายกคณะประจำโรงเรียน
# คายกคณะประจำชุมชน
# คายกคณะอาชีพหรืออิสระ

## ระดับเสียงของนักร้องในคายกคณะ

ระดับเสียงของนักร้องจะแยกชาย และหญิง  ฝ่ายละ 3 ประเภท ได้แก่
# โซปราโน () เป็นนักร้องผู้หญิง เสียงสูง โดยมีระดับเสียงตั้งแต่ Middle C จนถึง High A หรืออาจสูงกว่า High A
# เมซโซ-โซปราโน () เป็นนักร้องหญิงที่มีเสียงระดับกลาง ถ้าเป็นเพลง 2 แนว (SA) จะต้องคัดแยกไปรวมกับโซปราโน หรืออัลโต ตามความใกล้เคียงของระดับเสียง แต่ถ้าเป็นเพลง 3 แนว (SSA)ระดับเสียงเมซโซ โซปราโน จะแยกกลุ่มออกมาเป็น โซปราโนII
# อัลโต () หรือคอนทราลโต (() เป็นนักร้องหญิงที่มีระดับเสียงต่ำ
# เทเนอร์ () เป็นนักร้องชายที่มีเสียงสูง
# แบริโทน () เป็นนักร้องชายที่มีระดับเสียงปานกลาง
# เบส () เป็นนักร้องชายที่มีระดับเสียงต่ำสุด มีลักษณะเสียงหนักแน่น ลุ่มลึก และมีพลัง

## ลักษณะการประสานเสียงแบบต่าง ๆ

* 1. ชานต์ (chant) เป็นการประสานแบบง่าย ๆ คือ การใส่แนวประสานซึ่งเป็นแนวต่ำกว่าแนวทำนองโดยใช้ระดับเสียงไม่มากนัก ปกติประมาณสอง-สามระดับเสียง โดยร้องซ้ำๆ ทั้งเพลง ซึ่งเรียกว่า ออสตินาโต (ostinato)
* 2. เอกโค (echo) เป็นการประสานเสียงโดยการขับร้องเพลงเดียวกันแต่เริ่มต้นขับร้องไม่พร้อมกัน แนวเสียงแรกเป็นผู้นำ และแนวเสียงที่สองเป็นเสียงสะท้อนของแนวเสียงแรก บทเพลงประเภทนี้โน้ตตัวสุดท้ายของแต่ละวรรคจะมีเสียงยาวทำให้การขับร้องของเสียงที่สองร้องเป็นเสียงสะท้อนได้อย่างพอดี
* 3. เดสแคนต์ (descant) เป็นการประสานเสียงโดยการใส่แนวประสานเสียงสูงเหนือเสียงทำนอง ผู้ขับร้องในกลุ่มนี้จะมีจำนวนน้อยเพื่อความสมดุลของเสียง
* 4. แคนอน (canon) เป็นการประสานเสียงโดยการขับร้องเพลงเดี่ยวตั้งแต่เริ่มต้น โดยการขับร้องไม่พร้อมกันมีลักษณะการร้องคล้ายกับเอกโค แต่มีความยากกว่า เนื่องจากเสียงโน้ตตัวท้ายวรรคไม่จำเป็นต้องมีความยาวพอดีกับการขับร้องของแนวที่สอง จึงทำให้เสียงของแต่ละแนวสอดประสานทับกัน
* 5. พาร์ตซิงงิง (part-singing) เป็นการร้องประสานเสียงที่แนวเสียงแต่ละแนวมีแนวเฉาพะของตนเองอย่างสมบูรณ์ ซึ่งสามารถร้องได้ตั้งแต่ 2 แนวขึ้นไป

หมวดหมู่:ดนตรีคลาสสิก
หมวดหมู่:การร้องเพลง
ระบบโทรศัพท์เคลื่อนที่นอร์ดิก

**ระบบโทรศัพท์เคลื่อนที่นอร์ดิก** (; ชื่อย่อ: NMT) คือ ระบบโทรศัพท์ในยุคของ 1 จี ซึ่งได้มีการคิดค้นและใช้งานในยุโรปเหนือ หรือบริเวณของคาบสมุทรสแกนดิเนเวีย ในประเทศกลุ่มนอร์ดิก โดยเริ่มใช้ความถี่ในย่าน 450 เมกะเฮิรตซ์

หมวดหมู่:เทคโนโลยีอุปกรณ์เคลื่อนที่
ทูพีเอ็มไทม์ฟอร์เชนจ์

***ทูพีเอ็มไทม์ฟอร์เชนจ์*** () เป็นซิงเกิลลำดับที่ 2 ของวงทูพีเอ็ม วางจำหน่ายเมื่อวันที่ 16 เมษายน พ.ศ. 2552 ซึ่งได้รับการตอบรับที่ดีมาก หลังจากอัลบั้มแรก

## รายชื่อเพลง
# What Time Is It Now
# Again & Again
# 니가 밉다 (I Hate You)
# 돌아올지도 몰라 (She Might Come Back)
# Again & Again (R&B Mix)
# Again & Again (Inst.)
# 니가 밉다 (I Hate You)(Inst.)
# 돌아올지도 몰라 (She Might Come Back) (Inst.)

## ชาร์ท
ในอัลบั้มนี้พวกเค้าเปลี่ยนภาพลักษณ์ไปอย่างสิ้นเชิง ทั้งที่เปิดตัวอัลบั้มชุดแรกไปได้แค่หนึ่งปีเท่านั้น โดยภาพลักษณ์ในอัลบั้มนี้เปลี่ยนจากเด็กหนุ่มขี้เล่นในเพลง "10 Points" จากอัลบั้มชุดที่แล้วมาเป็นชายหนุ่มที่โตขึ้น ทั้งเพลงและการร้องที่ซับซ้อน เป็นผู้ใหญ่มากขึ้น พร้อมรูปร่างที่แมนมากขึ้นด้วย มีทรงผมที่เปลี่ยนไปอย่างแปลกตาอย่างเห็นได้ชัด พร้อมทั้งเสื้อผ้าที่ดูสุขุมเป็นผู้ใหญ่มากขึ้น ซึ่งมีจุดน่าสนใจอยู่ตรงที่ทุกครั้งที่ขึ้นแสดงสดบนเวทีสีเสื้อผ้าของพวกเขาแทบจะไม่ซ้ำกันเลยในแต่ละครั้ง (2PM Comeback Fun Facts) ดังนี้

##### ลำดับเหตุการณ์ที่เกี่ยวกับอัลบั้ม ''2:00PM Time for change''

เพลง Again & Again ของ 2PM ติดอันดับ 1 เอ็มวียอดนิยมจากผลสำรวจของ QOOK TV ซึ่งสำรวจจากจำนวนคลิกในการเข้าดูมิวสิกวิดีโอสูงสุด สัปดาห์ที่3 ของเดือนพฤษภาคม 2552 

เพลง Again & Again ของ 2PM ได้อันดับ 1 รวม 3 สัปดาห์จาก SOOMPI CHART

2PM ได้อันดับที่ 1 ชาร์ต MTV International ประเทศไทย ในสัปดาห์ที่ 23 ประจำปี 2552 ในช่วงระหว่างวันที่ 30 พฤษภาคม - 6 มิถุนายน 2552 โดยอันดับนั้นจะมาจากจำนวนการรีเควสของแฟนเพลงภายในเวลาหนึ่งสัปดาห์

## อ้างอิง

## แหล่งข้อมูลอื่น

หมวดหมู่:อัลบั้มเพลงของทูพีเอ็ม
หมวดหมู่:อัลบั้มเพลงในปี พ.ศ. 2552
อะเกนแอนด์อะเกน

**"อะเกนแอนด์อะเกน"** () เป็นเพลงลำดับที่ 2 ในซิงเกิลชุดที่ 2 ของวงทูพีเอ็ม

## ข้อมูลเพลง Again & Again

### ยอดขายซีดี

### ลำดับชาร์ตจากรายการโทรทัศน์

## อ้างอิง

## แหล่งข้อมูลอื่น

หมวดหมู่:เพลงของทูพีเอ็ม
หมวดหมู่:ซิงเกิลในปี พ.ศ. 2552
ไอเฮตยู

**"ไอเฮตยู"**  (;) เป็นเพลงลำดับที่ 3 ในซิงเกิลชุดที่ 2 ของวงทูพีเอ็ม วางจำหน่ายเมื่อ 16 เมษายน พ.ศ. 2552 และเป็นเพลงโปรโมตลำดับที่ 2 ของซิงเกิลชุดนี้ และก็เป็นอีกเพลงหนึ่งที่ประสบความสำเร็จ เนื่องจากคว้ารางวัลเพลงยอดนิยมจากหลายเวที

## เครดิต

## รายละเอียดเพลง
### ลำดับชาร์ตจากรายการโทรทัศน์

## อ้างอิง

## แหล่งข้อมูลอื่น

หมวดหมู่:เพลงของทูพีเอ็ม
หมวดหมู่:ซิงเกิลในปี พ.ศ. 2552
ทูพีเอ็ม - เดอะเฟิสต์อัลบั้ม วัน:ฟิฟตี้ไนน์ พีเอ็ม

**ทูพีเอ็ม - เดอะเฟิสต์อัลบั้ม วัน:ฟิฟตี้ไนน์ พีเอ็ม** () เป็นอัลบั้มเต็มอัลบั้มแรกของวงทูพีเอ็ม วางจำหน่ายเมื่อวันที่ 14 พฤศจิกายน พ.ศ. 2552 ซึ่งอัลบั้มนี้เป็นการทำงานด้วยสมาชิกเพียง 6 คน ภายหลังการลาออกจากวงของแจบอม และก็ยังได้รับความนิยมอย่างมากมาย การทำงานในอัลบั้มชุดนี้มีความเป็นผู้ใหญ่ขึ้นมากทั้งเนื้อหาเพลงและท่าเต้น

## รายชื่อเพลง

## ชาร์ต

## ประวัติการวางจำหน่าย

## อ้างอิง

หมวดหมู่:อัลบั้มเพลงของทูพีเอ็ม
หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงของค่ายกาเกาเอ็ม
หมวดหมู่:อัลบั้มเพลงของค่ายเจวายพีเอนเตอร์เทนเมนต์
ฮาร์ตบีต

**"ฮาร์ตบีต"** () เป็นเพลงลำดับที่ 2 ในอัลบั้มเต็มชุดแรกของวงทูพีเอ็ม เป็นเพลงที่มีเนื้อหาแสดงถึงความโศกเศร้าที่มีต่อคนรักที่จากไป ท่าเต้นประกอลเพลงนี้ก็น่าตื่นเต้นและแปลกตา แต่ยังคงเอกลักษณ์ของวงคือการเต้นอะโครบาติกหรือตีลังกาผาดโผนอยู่ และเพลงนี้ก็ยังคงได้รางวัลจากหลายเวที และขึ้นชาร์ตอันดับหนึ่งทุกชาร์ตของเกาหลี ตั้งแต่วันแรกที่เปิดตัว

## เครดิต

## มิวสิกวิดีโอ

## การแสดงสด

## รางวัล
*18 ธันวาคม พ.ศ. 2552 อันดับ 1 K-chart รายการ Music Bank

## อ้างอิง

## แหล่งข้อมูลอื่น

หมวดหมู่:เพลงของทูพีเอ็ม
หมวดหมู่:ซิงเกิลในปี พ.ศ. 2552
นีโอจีโอ แบทเทิล โคลีเซียม

**นีโอจีโอ แบทเทิล โคลีเซียม** (; ) เป็นเกมต่อสู้ (Vs.Fighting) ผลิตโดยบริษัท *[[SNK Playmore]]* โดยรวมเอาตัวละครจากเกมต่างๆที่เคยปรากฏตัวในระบบเครื่องเล่นเกมนีโอจีโอมาไว้ด้วยกัน

## รายชื่อตัวละคร
* ตัวละครออริจินอล
:*ยูกิ*
:*ไอ*

*ตัวละครจากเกมชุด *[[เดอะคิงออฟไฟท์เตอร์ส]]*
:เคียว คุซานางิ (รูปแบบการต่อสู้ปี '99)
:อิโอริ ยากามิ
:K'
:เชอร์มี่

*ตัวละครจากเกมชุด *กาโร่เดนเซทสึ*
:เทอร์รี่ โบการ์ด
:ไม ชิรานุอิ
:คิม คัพฟาน
:กีส โฮเวิร์ด
:ถัง ฟู ลู
:จิน ชอนชู
:จิน ชอนเรย์
:ร็อค โฮเวิร์ด
:โฮตารุ ฟุบาตะ

*ตัวละครจากเกมชุด *อาร์ทออฟไฟท์ติ้ง*
:เรียว ซากาซากิ (Mr. Karate รุ่นที่ 2)
:โรเบิร์ต การ์เซีย
:Mr. Big
:ลี ไป่ หลง

*ตัวละครจากเกมชุด *[[ซามูไร สปีริท]]*
:ฮาโอมารุ
:นาโคลูลู
:เก็นจูโร่
:ชิกิ
:อาชูร่า

*ตัวละครจากเกมชุด *เดอะลาสต์เบลด*
:คาเอเดะ (ร่างสุดยอด)
:Moriya Minakata
:Akari Ichijo
:Keiichiro Washizuka

*ตัวละครจากค่าย ADK (*เวิลด์ ฮีโร่* และ *Aggressors of Dark Kombat*)
:ฮัตโตริ ฮันโซ
:ฟูมะ โคทาโร่
:มัดแมน
:Kisarah Westfield

*ตัวละครจากเกม *King of the Monsters 2*
:ไซเบอร์ วู (โดยมีผู้ขับหุ่นยนต์เป็นเด็กผู้หญิงนามว่า Yuzu Makijima)

*ตัวละครจากเกมชุด *Metal Slug*
:Marco Rossi
:Mars People

*ตัวละครจากเกม *Athena*
:อาเธน่า อาซามิย่า

## อ้างอิง

## แหล่งข้อมูลอื่น
* ''Neo Geo Battle Coliseum'' at the official Japanese website of SNK Playmore
*''Neo Geo Battle Coliseum''  at the official website of SNK Playmore USA
*''Neo Geo Battle Coliseum''  at the official European website of Ignition Entertainment

หมวดหมู่:วิดีโอเกมอาร์เคด
หมวดหมู่:วิดีโอเกมข้ามฝั่ง
หมวดหมู่:วิดีโอเกมต่อสู้
หมวดหมู่:วิดีโอเกมแท็กทีม
ลูกสาวของเอ็ดเวิร์ด ดาร์ลีย์ บอยท์

**ลูกสาวของเอ็ดเวิร์ด ดาร์ลีย์ บอยท์** () เป็นภาพเหมือนที่เขียนโดยจอห์น ซิงเกอร์ ซาร์เจนท์จิตรกรชาวอเมริกัน ที่ปัจจุบันตั้งแสดงอยู่ที่พิพิธภัณฑ์วิจิตรศิลป์, บอสตันในสหรัฐอเมริกา  

“ลูกสาวของเอ็ดเวิร์ด ดาร์ลีย์ บอยท์” เขียนเสร็จในปี ค.ศ. 1882 เป็นภาพเหมือนของเด็กหญิงสี่คนผู้เป็นบุตรีของเอ็ดเวิร์ด ดาร์ลีย์ บอยท์ภาพในอพาตเมนท์ในปารีส เอ็ดเวิร์ดเป็นลูกเขยของพ่อค้าทางทะเลชาวบอสตันจอห์น เพอร์คินส์ คุชชิง  เอ็ดเวิร์ดและภรรยามีบุตรีด้วยกันห้าคนที่รวมทั้งฟลอเรนซ์, เจน, แมรี, ลุยซา และ จูเลีย

## อ้างอิง
*Hirshler, Erica E.  *Sargent's Daughters: A Biography of a Painting*.  Boston: MFA Publications/Museum of Fine Arts, Boston, 2009.

## ดูเพิ่ม
*จอห์น ซิงเกอร์ ซาร์เจนท์

## แหล่งข้อมูลอื่น
*Image of the painting, and an essay on it from jssgallery.org

หมวดหมู่:จิตรกรรมในคริสต์ทศวรรษ 1880
หมวดหมู่:จอห์น ซิงเกอร์ ซาร์เจนท์ 
หมวดหมู่:ภาพเหมือน
หมวดหมู่:งานสะสมของพิพิธภัณฑ์วิจิตรศิลป์ (บอสตัน)
วงศ์โคกกระสุน

**วงศ์โคกกระสุน** เป็นวงศ์ของพืชดอกที่มีอยู่ราว 250 ชนิด

## ลักษณะประจำวงศ์
เป็นไม้ล้มลุกหรือไม้พุ่ม กิ่งก้านเป็นข้อ มีหูใบ 1 คู่ หรือเป็นหนาม ใบประกอบแบบขนนก หรือใบประกอบแบบ 2 ใบออกตรงข้าม ดอกเป็นดอกเดี่ยวหรือเป็นช่อ สมบูรณ์เพศ กลีบเลี้ยงแยกจากกันหรือเชื่อมติดกันที่โคน เกสรตัวผู้แยกจากกันมักมีเกล็ดที่โคน รังไข่ติดเหนือวงกลีบ ผลแก่แตกด้านเดียวมีหนามหรือเป็นปีก

## สกุล
**[[Augea]]*
**[[Balanites]]*
**[[Bulnesia]]*
**[[Fagonia]]*
**[[Guaiacum]]*
**[[Halimiphyllum]]*
**[[Izozogia]]*
**[[Kallstroemia]]*
**[[Kelleronia]]*
**[[Krameria]]*
**[[Larrea]]*
**[[Metharme (plant)|Metharme]]*
**[[Miltianthus]]*
**[[Morkillia]]*
**[[Neoluederitzia]]*
**[[Pintoa]]*
**[[Plectrocarpa]]*
**[[Porlieria]]*
**[[Roepera]]*
**[[Sarcozygium]]*
**[[Seetzenia]]*
**[[Sericodes]]*
**[[Sisyndite]]*
**[[Tetradiclis]]*
**[[Tetraena]]*
**[[Tribulopis]]*
**[[Tribulus]]*
**[[Viscainoa]]*
**[[Zygophyllum]]*

## อ้างอิง

## แหล่งข้อมูลอื่น
* Zygophyllaceae  in L. Watson and M.J. Dallwitz  (1992 onwards). The families of flowering plants: descriptions, illustrations, identification, information retrieval.
* Family Zygophyllaceae  Flowers in Israel
* Chilean Zygophyllaceae Chileflora
ทูพีเอ็มไทยแลนด์สเปเชียลเอดิชัน

***ทูพีเอ็มไทยแลนด์สเปเชียลเอดิชัน*** () เป็นอัลบั้มต่างประเทศอัลบั้มแรกของวงทูพีเอ็ม วางจำหน่ายเมื่อวันที่ 25 มิถุนายน, พ.ศ. 2552 ซึ่งอัลบั้มนี้เป็นอัลบั้มที่รวบรวมเพลงจากซิงเกิลแรก 'Hottest time of the day' พร้อมกับซิงเกิ้ลที่ 2 '2:00PM Time for Change' ในรูปแบบ 2 แผ่นซีดีและดีวีดี วางจำหน่ายเฉพาะที่ประเทศไทยเท่านั้น เนื่องจากความนิยมของแฟบดพลงชาวไทยต่อวงทูพีเอ็ม รวมทั้งมีนิชคุณซึ่งเป็นสมาชิกของวงที่เป็นคนไทยด้วย จึงได้มีการจัดทำอัลบั้มนี้ขึ้นมา ซึ่งจัดจำหน่ายโดย บริษัท โซนี่ มิสิค จำกัด

ด้านยอดขายติดอันดับ 1 ในร้านบีทูเอส, แกลม, แมงป่อง นอกจากนั้น IFPI Thailand (International Federation of the Phonographic Industry) ยังเปิดเผยว่ามียอดจำหน่ายอัลบั้มได้มากที่สุดในสาขาศิลปินต่างประเทศ นับตั้งแต่ เดือนมกราคมถึงกันยายน 2552 มากกว่าศิลปินอื่นอย่างอูทาดะ ฮิคารุ, เลดี้ กาก้า, แบล็กอายด์พีส์, มาดอนน่า, มารายห์ แครี และยังได้รับรางวัลแผ่นเสียงทองคำขาวในประเทศไทยอีกด้วย

## รายชื่อเพลง
CD1
#10점 만점에 10점 [10 Out Of 10]
#Only You
#Angel
#10점 만점에 10점  (Old School ver.)
#10점 만점에 10점 (Inst.)
#Only you (Inst.)
#What Time Is It Now
#Again & Again
#니가 밉다 [I Hate You]
#돌아올지도 몰라 [You Might Come Back]
#Again & Again (R&B Mix)
#Again & Again (Inst.)
#니가 밉다 (Inst.)
#돌아올지도 몰라 (Inst.)
DVD
#Music Video: 10점 만점에 10점 [10 Out Of 10]
#Music Video: Again & Again
#Music Video: 10점 만점에 10점 B-SIDE VERSION
#Photo Gallery

## เครดิต
## รางวัล
## อ้างอิง

## แหล่งข้อมูลอื่น

หมวดหมู่:อัลบั้มเพลงของทูพีเอ็ม
หมวดหมู่:อัลบั้มเพลงในปี พ.ศ. 2552
ประจักษ์ แกล้วกล้าหาญ

**ประจักษ์ แกล้วกล้าหาญ** (เกิด 23 กันยายน พ.ศ. 2494) เป็นนักการเมืองชาวไทย อดีตรัฐมนตรีช่วยว่าการกระทรวงคมนาคม ในรัฐบาลอภิสิทธิ์ เวชชาชีวะ อดีตรองหัวหน้าพรรคภูมิใจไทย อดีตประธานสมาชิกสภาผู้แทนราษฎรพรรคภูมิใจไทย ดูแลในพื้นที่ภาคตะวันออกเฉียงเหนือ อดีตสมาชิกสภาผู้แทนราษฎรจังหวัดขอนแก่น

## ประวัติ
ประจักษ์ เกิดเมื่อวันที่ 23 กันยายน พ.ศ. 2494 ที่ตำบลบ้านบึง อำเภอสามชุก จังหวัดสุพรรณบุรี เป็นบุตรนายเยื้อง นางสุพัฒน์ แกล้วกล้าหาญ ด้านครอบครัวสมรสกับนางลักษณา แกล้วกล้าหาญ

สำเร็จการศึกษาศิลปศาสตรบัณฑิต จากสถาบันราชภัฏเลย ในปี พ.ศ. 2543

## งานการเมือง
ประจักษ์เริ่มต้นชีวิตการเมืองจากการเมืองท้องถิ่นในตำแหน่งนายกเทศมนตรีนครขอนแก่น จากนั้นได้รับการเลือกตั้งเป็นสมาชิกสภาผู้แทนราษฎรจังหวัดขอนแก่น สังกัดพรรคไทยรักไทย ในปี พ.ศ. 2544 ต่อมาได้ย้ายมาสังกัดพรรคพลังประชาชน จนกระทั่งในปี พ.ศ. 2551 จึงได้ย้ายมาร่วมงานกับพรรคภูมิใจไทย พร้อมกับสมาชิกกลุ่มเพื่อนเนวิน และได้รับแต่งตั้งเป็นประธาน สส.พรรค ในเวลาต่อมา

ประจักษ์ได้รับตำแหน่งรัฐมนตรีช่วยว่าการกระทรวงคมนาคม ในการร่วมรัฐบาลอภิสิทธิ์ เวชชาชีวะ และได้ลาออกในช่วงต้นปี พ.ศ. 2553 เพื่อหลีกทางให้สุชาติ โชคชัยวัฒนากร เข้ามาดำรงตำแหน่งแทน 

ในการเลือกตั้ง พ.ศ. 2554 ได้ลงสมัครรับเลือกตั้งสมาชิกสภาผู้แทนราษฎร ระบบบัญชีรายชื่อ สังกัดพรรคภูมิใจไทย ลำดับที่ 13 แต่ไม่ได้รับเลือกตั้ง เนื่องจากพรรค ได้รับที่นั่งในระบบบัญชีรายชื่อเพียง 5 ที่นั่ง ต่อมาประจักษ์ ได้รับเลือกตั้งเป็นรองหัวหน้าพรรคภูมิใจไทย เมื่อวันที่ 14 ตุลาคม พ.ศ. 2555

ในปี 2562 เขาไม่ได้ลงสมัครรับเลือกตั้ง แต่ภริยาของเขาลงสมัครรับเลือกตั้งในนามพรรคชาติไทยพัฒนา

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสามชุก
หมวดหมู่:นักการเมืองจากจังหวัดสุพรรณบุรี
หมวดหมู่:สมาชิกสภาผู้แทนราษฎรจังหวัดขอนแก่น
หมวดหมู่:นายกเทศมนตรีในจังหวัดขอนแก่น
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคภูมิใจไทย
หมวดหมู่:พรรคชาติไทยพัฒนา
หมวดหมู่:บุคคลจากมหาวิทยาลัยราชภัฏเลย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เทวัสนิยม

**เทวัสนิยม** () เป็นแนวความคิดที่สำคัญในศตวรรษที่ 18 โดยในศตวรรษนี้เป็นยุคแห่งเหตุผล นักคิดทั้งหลายต่างพยายามที่จะสร้างระบบการวิเคราะห์แบบวิทยาศาสตร์ที่ได้ผลและสมเหตุสมผลขึ้น โดยไม่ยอมพึ่งพาอาศัยอำนาจเหนือธรรมชาติต่าง ๆ พระเจ้าเป็นเพียงผู้สร้างโลกเท่านั้น เราจะเห็นการแบ่งเป็นฝักฝ่ายระหว่างศาสนากับวิทยาศาสตร์ได้เกิดขึ้น พวกหัวเก่าโจมตีพวกหัวใหม่ว่าต่อไปนี้จะไม่มีอะไรที่ศักดิ์สิทธิ์หลงเหลืออยู่อีก การถกเถียงเป็นไปอย่างกว้างขวางอันเป็นเหตุให้เกิดความคิดแบบเทวัสนิยมขึ้นมา
 
พวกนี้เชื่อในพระเจ้าแต่ในขณะเดียวกันก็เชื่อมั่นในเหตุผลและคิดว่าจะสามารถใช้เหตุผลพิสูจน์ในเรื่องพระเจ้าได้ พวกนี้เชื่อต่อไปอีกว่าเหตุผลเท่านั้นที่จะช่วยให้เราเกิดความเข้าใจศาสนาและศีลธรรมอย่างถูกต้อง พวกนี้ถือว่าพระเจ้านั้นมีอยู่ ทว่าหลังจากที่ทรงสร้างโลกแล้วก็มิได้ลงมายุ่งเกี่ยวกับมนุษย์อีกเลย พวกนี้ยอมรับศาสนาในสมัยแรกเริ่ม แต่มักจะโจมตีศาสนาในระยะหลังที่มีพิธีการ มีพระเป็นผู้สืบศาสนา พวกนี้เชื่อว่ามนุษย์ทุกคนมีเหตุผลอยู่ในตัว เพียงแต่ว่าคนส่วนใหญ่ไม่สามารถจะบังคับในตัวเองให้ใช้เหตุผลมากกว่าอารมณ์ ทำให้พระเข้ามามีบทบาทได้ ทั้ง ๆ ที่แท้จริงแล้ว มนุษย์ทุกคนเข้าถึงและรู้เข้าใจเกี่ยวกับศาสนาเป็นอย่างดี

ตัวอย่างผู้มีความเชื่อแบบเทวัสนิยม ได้แก่ เบนจามิน แฟรงคลินและวอลแตร์

## อ้างอิง

หมวดหมู่:ความเชื่อ
อุไรวรรณ เทียนทอง

**อุไรวรรณ เทียนทอง** (เกิด 9 กรกฎาคม พ.ศ. 2485) อดีตรัฐมนตรีว่าการกระทรวงแรงงาน อดีตรัฐมนตรีว่าการกระทรวงวัฒนธรรม และเป็นภริยาของเสนาะ เทียนทอง

## ประวัติ

นางอุไรวรรณ เทียนทอง เกิดเมื่อวันที่ 9 กรกฎาคม พ.ศ. 2485 สมรสกับนายเสนาะ เทียนทอง หัวหน้าพรรคประชาราช สำเร็จการศึกษาพาณิชยศาสตรบัณฑิต จากมหาวิทยาลัยธรรมศาสตร์ และบัญชีบัณฑิต จากมหาวิทยาลัยธรรมศาสตร์

อุไรวรรณ มีบุตร-ธิดา 2 คน ได้แก่
*สรวงศ์ เทียนทอง อดีตรัฐมนตรีว่าการกระทรวงการท่องเที่ยวและกีฬา
*สิริวัลย์ เทียนทอง

## การทำงาน
### รับราชการ
อุไรวรรณ เทียนทอง เริ่มต้นรับราชการในสังกัดกรมการปกครอง กระทรวงมหาดไทย ได้ดำรงตำแหน่งสำคัญหลายตำแหน่งอาทิ เสมียนตราจังหวัดปราจีนบุรี นครนายก นนทบุรี และดำรงตำแหน่ง ผู้อำนวยการส่วนการคลังท้องถิ่น กรมการปกครอง ในปี พ.ศ. 2540 และได้รับการเลื่อนตำแหน่งจนตำแหน่งสุดท้ายก่อนเกษียณอายุราชการ ในปี พ.ศ. 2545 คือ ผู้อำนวยการสำนักบริหารการศึกษาท้องถิ่น (ระดับ 9) กรมการปกครอง

### การเมือง
หลังจากเกษียณอายุราชการแล้ว จึงหันเหเข้าสู่งานการเมือง โดยรับตำแหน่งรัฐมนตรีว่าการกระทรวงวัฒนธรรม (คนแรก) ในรัฐบาลของพันตำรวจโททักษิณ ชินวัตร ซึ่งถูกมองว่าเป็นการรับตำแหน่งในโควตาของนายเสนาะ เทียนทอง นอกจากนั้นยังได้ทำงานในด้านแรงงาน ตำแหน่งรัฐมนตรีว่าการกระทรวงแรงงาน ในสามรัฐบาล คือ รัฐบาลพันตำรวจโททักษิณ ชินวัตร รัฐบาลนายสมัคร สุนทรเวช และรัฐบาลนายสมชาย วงศ์สวัสดิ์

## เครื่องราชอิสริยาภรณ์

## อ้างอิง

หมวดหมู่:บุคคลจากเขตหนองแขม
หมวดหมู่:ข้าราชการพลเรือนชาวไทย
หมวดหมู่:นักการเมืองจากกรุงเทพมหานคร
หมวดหมู่:นักการเมืองสตรีชาวไทย
หมวดหมู่:รัฐมนตรีว่าการกระทรวงแรงงานไทย
หมวดหมู่:รัฐมนตรีว่าการกระทรวงวัฒนธรรมไทย
หมวดหมู่:พรรคประชาราช
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:คู่สมรสของนักการเมืองไทย
หมวดหมู่:สกุลเทียนทอง
ไมล์สโตน เรคคอร์ดส

**ไมล์สโตน เรคคอร์ดส** เป็นหนึ่งในอดีตค่ายเพลงของไทยก่อตั้งโดยดีเจชื่อดังอย่าง มาโนช พุฒตาล เมื่อปี พ.ศ. 2532 โดยทำหน้าที่ผลิตและจัดจำหน่ายซึ่งตัวของค่ายนั้นเป็นค่ายเพลงร็อคมีศิลปินดังๆอย่าง ดิ โอฬาร โปรเจกต์ และ มาลีฮวนน่า เป็นต้นซึ่งคุณ
มาโนชได้กล่าวไว้ในรายการ **คิดถึงจัง** ที่ออกอากาศทางช่อง มะจังทีวี เมื่อวันที่ 17 ธันวาคม พ.ศ. 2552 ว่า การทำค่ายเพลงนั้นเป็นอาชีพที่ทำเงินเป็นกอบเป็นกำให้เขามากที่สุดซึ่งในปัจจุบันนี้ไมล์สโตนลดขนาดลงเป็นบริษัทจัดจำหน่ายเท่านั้นโดยนำผลงานของศิลปินในอดีตของค่ายกลับมาจัดจำหน่าย

หมวดหมู่:ค่ายเพลงไทย
หมวดหมู่:บริษัทไทยที่ก่อตั้งในปี พ.ศ. 2532
ฮอตเทสไทม์ออฟเดอะเดย์

***ฮอตเทสไทม์ออฟเดอะเดย์*** () เป็นซิงเกิลลำดับที่ 1 ของวงทูพีเอ็ม วางจำหน่ายเมื่อวันที่ 8 กันยายน พ.ศ. 2551 ซึ่งได้รับการเปิดตัววงครั้งแรกด้วย

## รายชื่อเพลง
# 10 points out of 10 [composed by JYP]
# Only You [composed by JYP]
# Angel [composed by Kwon Tae Woon (for The Playdog)]
# 10 points out of 10 (Old school ver.)
# 10 points out of 10 (Inst.)
# Only You (Inst.)

## ชาร์ท
## อ้างอิง

## แหล่งข้อมูลอื่น

หมวดหมู่:อัลบั้มเพลงของทูพีเอ็ม
หมวดหมู่:อัลบั้มเพลงในปี พ.ศ. 2552
การอลุส-ดูว์ร็อง

**ชาร์ล โอกุสต์ เอมีล ดูว์ร็อง** () หรือ **การอลุส-ดูว์ร็อง** (, ; 4 กรกฎาคม พ.ศ. 2380 - 17 กุมภาพันธ์ พ.ศ. 2460) หรือที่เป็นที่รู้จักกันในชื่อ การอลุส-ดูว์ร็อง เป็นจิตรกรและอาจารย์สอนจิตรกรรมชาวฝรั่งเศสของคริสต์ศตวรรษที่ 19 และ 20 ผู้มีความเชี่ยวชาญทางการเขียนภาพเหมือน การอลุส-ดูว์ร็องมีชื่อเสียงจากการเขียนภาพชนชั้นสูงของสาธารณรัฐฝรั่งเศสที่ 3

## ประวัติ
การอลุส-ดูว์ร็องเกิดที่เมืองลีลและศึกษาศิลปะที่สถาบันลีลล์และต่อมาที่สถาบันวิจิตรศิลป์ในปารีส ในปี พ.ศ. 2404 การอลุส-ดูว์ร็องเดินทางไปยังอิตาลีและสเปนเพื่อศึกษาต่อโดยเฉพาะการศึกษาภาพเขียนโดยเดียโก เบลัซเกซ ภาพเขียนอันเป็นนาฏกรรมชื่อ “ฆาตกรรม” และ “การลอบสังหาร” ที่เขียนในปี พ.ศ. 2409 เป็นงานเขียนชิ้นแรกที่ประสบความสำเร็จที่ปัจจุบันเป็นของพิพิธภัณฑ์ลิลล์

การอลุส-ดูว์ร็องเป็นที่รู้จักกันดีที่สุดจากการเขียนภาพเหมือน และเป็นจิตรกรที่เป็นเจ้าของห้องภาพที่สำคัญแห่งหนึ่งของปารีส เป็นอาจารย์ของศิลปินหลายคนผู้มามีชื่อเสียงในรุ่นต่อมารวมทั้งจอห์น ซิงเกอร์ ซาร์เจนท์ ภาพเขียน “สตรีกับถุงมือ” (พ.ศ. 2412) เป็นภาพเขียนของภรรยา

ในปี พ.ศ. 2432 การอลุส-ดูว์ร็องก็ได้รับเครื่องอิสริยาภรณ์เลฌียงดอเนอร์ ในปี พ.ศ. 2433 การอลุส-ดูว์ร็องก็ร่วมในการก่อตั้งสมาคมวิจิตรศิลป์แห่งชาติแห่งฝรั่งเศส (Société Nationale des Beaux Arts) และในปี พ.ศ. 2447 การอลุส-ดูว์ร็องก็ได้เป็นสมาชิกของสถาบันวิจิตรศิลป์ ในปีต่อมาก็ได้รับแต่งตั้งให้เป็นผู้อำนวยการของสถาบันฝรั่งเศสแห่งโรม

## ระเบียงภาพ


ไฟล์:G Feydeau Carolus-Duran Lille 2918.jpg|*[[Georges Feydeau|ชอร์ช เฟย์ดู]]*(ราว ค.ศ. 1900)
ไฟล์:Carolus-Duran - Equestrian Portrait of Mademoiselle Croizette.JPG|*ภาพเหมือนของมัดมัวเซลล์ครัวเซ็ท* (ค.ศ. 1873)
ไฟล์:Carolus-Duran, 1868 - Le baiser.jpg|*จูบ*(ค.ศ. 1868)
ไฟล์:Carolus-Durand Lilia.jpg|*ศึกษาลิเลีย*(ค.ศ. 1887)
ไฟล์:Queen Maria Pia of Portugal.jpg|"สมเด็จพระราชินีมาเรีย ปิอาแห่งโปรตุเกส" (ค.ศ. 1880)
ไฟล์:Carolus-Duran - Danae.jpg|*[[Danaë|เทพดาเน]]*(ค.ศ. 1900)
ไฟล์:Émile-Auguste Carolus-Duran - Mother and Children (Madame Feydeau and Her Children) - Google Art Project.jpg|*มาดามเฟย์ดูและลูก* (ค.ศ. 1897)
ไฟล์:Carolus-Duran---Natalie-at-.jpg|"นาตาลี คลิฟฟอร์ดเมื่ออายุได้ 10 ปี"
ไฟล์:Carolus-Duran - Portrait of Edouard Manet.jpg|*[[เอดวด มาเนท์]]*(ค.ศ. 1880)
ไฟล์:Emile Auguste Carolus-Duran - The Artist's Daughter, Marie-Anne.JPG|*ลูกสาวของศิลปิน, มารี-แอนน์* (ค.ศ. 1874)
ไฟล์:Anna Gould.jpg|*แอนนา กูลด์*(n.d.)
ไฟล์:Carolus-Duran Dame au gant.jpg|"สตรีกับถุงมือ"(ค.ศ. 1869)



## อ้างอิง
* 

## แหล่งข้อมูลอื่น

* Paintings of Carolus-Duran on Insecula 
* 

หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20
หมวดหมู่:จิตรกรภาพเหมือน
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลจากลีล